stanford-oval/wikipedia huggingface dataset:
Radioamatööri
Tunnettuja radioamatöörejä

| Radioamatööri | kutsumerkki | yhteisö | muuta |
| --- | --- | --- | --- |
| Bhumibol Adulyadej | HS1A |  | Thaimaan kuningas |
| Chet Atkins | W4CGP |  | muusikko, country-kitaristi, tuottaja (musiikki) |
| Marlon Brando | KE6PZH ja FO5GJ |  | yhdysvaltalainen näyttelijä |
| Juan Carlos I | EA0JC |  | Espanjan kuningas |
| Stu Cook | N6FUP |  | muusikko, Creedence Clearwater Revival-yhtyeen basisti |
| Rajiv Gandhi | VU2RG |  | Intian pääministeri |
| Arvi Hauvonen | OH3PP (31.12.1928 3NB) |  | sähköinsinööri, yleisradiotoiminnan pioneeri, Lahden radioaseman käyttöpäällikkö  |
| Peter Hultqvist | SM4HFC |  | journalisti, poliitikko Ruotsin puolustusministeri |
| Herbert Hoover Jr. | W6ZH |  | insinööri, liikemies, poliitikko, Yhdysvaltain presidentti Herbert Hooverin poika |
| Pertti Koivula | OH2BEE |  | näyttelijä, laulaja |
| Heikki Kulju | OH6ZS |  | liikemies, taikuri, ufotutkija |
| Tapio Lehtinen | OH6UBZ |  | tuotantotalouden diplomi-insinööri, yksinpurjehtija |
| Leo Lindell | 1NA, OH1NA, OH2NA |  | merkonomi, yleisradiotoiminnan varhainen pioneeri |
| Patty Loveless | KD4WUJ |  | muusikko, country-laulaja |
| Ronnie Milsap | WB4KCG |  | muusikko, country-laulaja |
| Kevin Mitnick | N6NHG |  | tietoturva-asiantuntija, kirjailija  |
| William Moerner | WN6I |  | kemian nobelisti 2014 |
| Matti Otala | OH2DH |  | TkT, elektroniikan professori, viestintä- ja äänentoistotekniikan kansainvälisesti tunnustettu tutkija ja kehittäjä |
| David Packard | 9DRV |  | sähköinsinööri, Hewlett-Packard-yhtiön perustaja |
| Priscilla Presley | N6YCS |  | näyttelijä, Elvis Presleyn entinen vaimo |
| John Sculley | K2HET |  | liikemies, sijoittaja, Applen entinen toimitusjohtaja |
| Seppo Sisättö | OH1VR |  | valtiotieteiden tohtori, viestinnän dosentti, journalisti |
| Hussein bin Talal | JY1 |  | Jordanian kuningas |
| Joseph Hooton Taylor, Jr. | K1JT |  | astrofyysikko, fysiikan nobelisti 1993 |
| Jukka Vermasvuori | OH2GF |  | radiotekniikan insinööri, viestintätekniikan kehittäjä  |
| Pasi Viheraho | OH3EVH |  | tubettaja, radiojuontaja, kansalaisaktivisti, yleisradiokokeilija |
| Joe Walsh | WB6ACU |  | muusikko, sanoittaja, Eagles-yhtyeen kitaristi |
| Osmo A. Wiio | OH2TK |  | YTT, professori, kansanedustaja, viestinnän tutkija, Suomen Radioamatööriliiton kunniapuheenjohtaja |
Aiheesta muualla

Wikimedia Commonsissa on kuvia tai muita tiedostoja aiheesta .
International Amateur Radio Union (IARU), kansainvälisen järjestön sivusto
Kuuluisia radioamatöörejä
Suomen Radioamatööriliitto
Software Packages in "squeeze", Subsection hamradio - Debian GNU/Linuxin radioamatööriohjelmia
Luutnantti Hallamaa : GE OM-GLD TO QSO, Suomen Kuvalehti, 02.03.1929, nro 9, s. 30, Kansalliskirjaston digitaaliset aineistot
Vermillion

Vermillion on Epican laulaja Simone Simonsin, debyyttisooloalbumi. Se julkaistiin 23. elokuuta 2024.
| Vermillion Simone Simons |
| --- | --- | --- |

Studioalbumin tiedot
 Julkaistu: 23. elokuuta 2024
 Tuottaja(t): Arjen Anthony Lucassen
 Tyylilaji: Sinfoninen metalli
 Kesto: 46.04
 Levy-yhtiö: Nuclear Blast
Simone Simonsin muut julkaisut
|   | Vermillion 2024 |   |
Kappaleet

Kaikki sanat Simone Simons/Lori Linstruth, kaikki sävellykset Arjen Anthony Lucassen.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Aeterna | 6.02 |  |  |  |  |  |  |  |
| 2. | In Love We Rust | 4.46 |  |  |  |  |  |  |  |
| 3. | Cradle to the Grave" (feat: Alissa White-Gluz) | 3.59 |  |  |  |  |  |  |  |
| 4. | Fight or Flight | 5.24 |  |  |  |  |  |  |  |
| 5. | Weight of My World | 4.21 |  |  |  |  |  |  |  |
| 6. | Vermillion Dreams | 4.36 |  |  |  |  |  |  |  |
| 7. | The Core | 3.56 |  |  |  |  |  |  |  |
| 8. | Dystopia | 4.44 |  |  |  |  |  |  |  |
| 9. | R.E.D." (feat: Mark Jansen) | 4.04 |  |  |  |  |  |  |  |
| 10. | Dark Night of the Soul | 4.12 |  |  |  |  |  |  |  |
|  |  | 46.04 |  |  |  |  |  |  |  |
Kokoonpano

Simone Simons – laulu, sanoitukset, kuorolaulu
Muut muusikot
Rob van der Loo – basso, kuorolaulu kappaleessa "R.E.D."
Koen Herfst – rummut
Ben Mathot – viulu
Arjen Lucassen – kitara, syntetisaattori, sävellys, tuottaja, kuorolaulu kappaleessa "R.E.D."
Jurriaan Westerveld – sello
John Jaycee Cuijpers – taustalaulu, kuorolaulu
Alissa White-Gluz – laulu kappaleessa "Cradle to the Grave"
Lori Linstruth – sanoitukset, kuorolaulu kappaleessa "R.E.D."
Mark Jansen – murinalaulu ja kuorolaulu kappaleessa "R.E.D."
Coen Janssen - kuorolaulu kappaleessa "R.E.D."
Isaac Delahaye – kuorolaulu kappaleessa "R.E.D."
Ariën van Weesenbeek – kuorolaulu kappaleessa "R.E.D."
Peter Kettenis – kuorolaulu kappaleessa "R.E.D."
Monique Hooft – kuorolaulu kappaleessa "R.E.D."
Joost van den Broek – kuorolaulu kappaleessa "R.E.D."
Jasper Erkens – kuorolaulu kappaleessa "R.E.D."
Johan van Stratum – kuorolaulu kappaleessa "R.E.D."
tuotanto
Joost van den Broek – masterointi
Rachel Weisz

| Rachel Weisz |
| --- | --- |
 Rachel Weisz San Diegon Comic-Conissa 2019.
Henkilötiedot
Syntynyt: 7. maaliskuuta 1970 (ikä 54) Lontoo, Englanti, Yhdistynyt kuningaskunta
Ammatti:  näyttelijä
Puoliso:  Daniel Craig (vih. 2011)
Näyttelijä
Aktiivisena:  1993–
Merkittävät roolit:   Muumio  Muumion paluu  Constantine  The Fountain 
Palkinnot
 Parhaan naissivuosan Oscar   2005 Uskollinen puutarhuri 
Aiheesta muualla
IMDb 
Elonet
Weisz vuonna 2007.
Rachel Weisz (s. 7. maaliskuuta 1970 Lontoo) on englantilainen Oscar-palkittu näyttelijä.
Varhainen elämä

Weiszin molemmat vanhemmat pakenivat kansallis­sosialistien juutalais­vainoja Englantiin. Hänen isänsä on unkarin­juutalainen keksijä George Weisz. Hänen itä­valtalais­syntyisellä äidillään, psyko­analyytikko ja näyttelijälähde? Edith Weiszillä, oli isänsä puolelta juutalaista sukua, mutta hänet kasvatettiin italialais­taustaisen äitinsä tavoin katolilaiseksi. Edith kääntyi juutalaisuuteen mennessään naimisiin George Weiszin kanssa.
Rachel Weisz opiskeli englantilaista kirjallisuutta Cambridgen yliopiston Trinity Hallissa. Opiskelu­aikanaan hän esiintyi yli­opiston näytelmä­tuotannoissa ja oli mukana perustamassa näyttelijä­ryhmää.
Ura

Weisz alkoi näytellä televisio­sarjoissa 1990-luvun alussa ja aloitti elo­kuva­uransa vuonna 1994 pienellä roolilla elo­kuvassa Death Machine. Vuonna 1996 hän esiintyi Bernardo Bertoluccin elo­kuvassa Koskematon kauneus, ja hänen rooli­suoritustaan ylistettiin. Hänen varsinainen läpi­murto­roolinsa oli kuitenkin elo­kuvassa Muumio (1999).
Vuonna 2005 Weisz esiintyi Fernando Meirellesin ohjaamassa elo­kuvassa Uskollinen puutarhuri, joka perustuu John le Carrén saman­nimiseen romaaniin. Tuosta roolista hän voitti parhaan nais­sivu­osan Oscarin, Golden Globen ja Screen Actors Guild -palkinnon.
Vuonna 2018 Weisz näytteli Sarah Churchilliä draama­komediassa The Favourite, josta hän sai uransa toisen Oscar-ehdokkuuden parhaasta nais­sivu­osasta.
Elokuvauransa ohella Weisz on jatkanut myös teatteri­näyttelemistä. Hän esiintyi ensi kertaa Broad­waylla vuonna 2013.
Yksityiselämä

Weisz oli kihloissa yhdys­valtalaisen elo­kuva­ohjaajan Darren Aronofskyn kanssa. Parille syntyi poika touko­kuussa 2006 Muumio-elo­kuva­sarjan kolmannen osan kuvausten aikaan, joten Weisz joutui jäämään pois. Kesä­kuussa 2011 Weisz avioitui Daniel Craigin kanssa ja he saivat tyttö­lapsen elo­kuussa 2018.
Aiheesta muualla

Kuvia tai muita tiedostoja aiheesta Rachel Weisz Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Israel  Yhdysvallat  Latvia  Tšekki  Australia  Korea  Alankomaat  Puola 
Tieteilijät:  CiNii 
Taiteenala:  Emmy Awards  FID  MusicBrainz 
Henkilöt:  Deutsche Synchronkartei  Deutsche Biographie  Trove  Elonet  Yle 2 
Muut:  SNAC  IdRef
Ruusuoksidi

| Ruusuoksidi |
| --- | --- |

Tunnisteet
IUPAC-nimi:  4-metyyli-2-(2-metyylprop-1-enyyli)oksaani
CAS-numero:  16409-43-1
PubChem CID:  27866
SMILES:  CC1CCOC(C1)C=C(C)C
Ominaisuudet
Molekyylikaava:  C10H18O
Moolimassa:  154,244 g/mol
Kiehumispiste:  230 °C
Tiheys:  0,875 g/cm3
Liukoisuus veteen:  0,92 g/l (20 °C)
Ruusuoksidi (C10H18O) on monoterpenoideihin kuuluva orgaaninen yhdiste. Yhdistettä käytetään ainesosana hajusteissa. Luonnossa ruusuoksidia esiintyy muun muassa ruusuissa, kurjenpolvissa, litsissä ja sitruunaeukalyptuksessa.
Ominaisuudet, valmistus ja käyttö

Huoneenlämpötilassa ruusuoksidi on väritöntä nestettä, jolla on voimakas kukkaismainen tuoksu. Yhdiste liukenee vähäisessä määrin veteen. Ruusuoksidilla on kaksi kiraliakeskusta ja neljä eri optista isomeeria. Isomeereistä vain yhtä, (2S,4R)- eli (-)-cis-ruusuoksidia, esiintyy luonnossa ja sillä on myös isomeereista voimakkain tuoksu.
Ruusuoksidia valmistetaan lähtien sitronellolista, joka hapetetaan valokemiallisesti herkistimen läsnäollessa orgaaniseksi hydroperoksidiksi. Hydroperoksidi pelkistetään natriumsulfiitilla dioliksi, joka muodostaa rengasrakenteisen eetterin voimakkaasti happamissa oloissa. Tässä reaktiossa muodostuu kaikkia neljää ruusuoksidin stereoisomeeria. Aineen valmistamiseksi on kehitetty myös stereospesifisiä ja bioteknisiä menetelmiä.
Ruusuoksidia käytetään tuomaan hajusteisiin kukkaistuoksua, erityisesti ruusun ja kurjenpolvien vivahteita.
Aiheesta muualla

Kuvia tai muita tiedostoja aiheesta Ruusuoksidi Wikimedia Commonsissa
Hadeeinen eoni

| Geologinen ajanlasku> Alkamisaika milj. v sitten | Geologinen ajanlasku> Aioni |
| --- | --- |
542: fanerotsooinen
2 500: proterotsooinen
4 000: arkeeinen
4 570: hadeeinen
Hadeeinen eoni on geologisessa ajanlaskussa ajanjakso 4,567–3,8 miljardia vuotta sitten. Ajanjakso alkaa Maan muodostumisesta, jolloin Maan edeltäjään törmäsi Marsin kokoinen protoplaneetta. Törmäys sinkosi Kuun syntymiseen tarvittavat ainesosat maata kiertävälle radalle. Maahan syöksyi alussa suuria meteoriitteja ja valtavia asteroideja tuhkatiheään, mutta pommitus harveni vähitellen. Alussa oli voimakasta tulivuoritoimintaa ja luultavasti koko Maan pinta oli sula. On väitetty Maan pysyneen kasvihuoneilmiön takia kuumana ja vedettömänä koko hadeeisen jakson ajan. Toiset tutkijat ovat sitä mieltä, että Maa jäähtyi suunnilleen nykyiselleen pian syntymänsä jälkeen ja alkumeri syntyi ehkä viimeistään 4,4 miljardia vuotta sitten, kun aikaisemman kuuman ilmakehän vesihöyry satoi Maahan. Tältä ajalta on vanhin tunnettu zirkonimineraali.
Aurinko oli hadeeisella kaudella nykyistä himmeämpi, sen kirkkaus oli vain 70 % nykyisestä, ja Maata lämmitti nykyistä voimakkaampi kasvihuoneilmiö. Hadeeista kautta on kutsuttu myös prearkeeiseksi ja atsooiseksi kaudeksi.
Hadeeisen kauden jako

Kryptinen 4567,17–4150 miljoonaa vuotta sitten
Allasryhmät (Kuussa) 4150–3975 miljoonaa vuotta sitten
Nektaarinen (Kuussa) 3975–3900 miljoonaa vuotta sitten
Varhaisimbrinen (Kuussa) 3900–3800 miljoonaa vuotta sitten
Hadeeisen kauden varhaisia kiviä on löydetty mm. Swazimaasta. Ne ovat 4000 miljoonaa vuotta vanhoja.
Aiheesta muualla

International Chronostratigraphic Chart (pdf) International Commission on Stratigraphy. tammikuu 2015. Viitattu 3.8.2018.
Bell, Elizabeth A. & Boehnke, Patrick & Harrison, T. Mark  & Mao, Wendy L.: Potentially biogenic carbon preserved in a 4.1 billion-year-old zircon (pdf) PNAS. 4.9.2015. Arkistoitu 28.7.2018. Viitattu 3.8.2018.
Goldblatt, C. & Zahnle, K. J. & Sleep, N. H. & Nisbet, E. G.: The Eons of Chaos and Hades (pdf) European Geosciences Union. 2.2.2010. Viitattu 3.8.2018.
Chang, Kenneth: A New Picture of the Early Earth The New York Times. 1.12.2008. Viitattu 3.8.2018.
Maapallon geologinen historia
Taiteijan näkemys Hadeeisen eonin maisemasta.
Rabih al-Zubayr Ibn Fadl Allah

| Rabih al-Zubayr Ibn Fadl Allah> Henkilötiedot |
| --- | --- |
Syntynyt: 1845 Khartum
Kuollut: 22. huhtikuuta 1900 Lakhta, lähellä Kousséria
Kansalaisuus:  sudanilainen
Ammatti:  sotapäällikkö orjakauppias
Rabih al-Zubayr Ibn Fadl Allah (arab. رابح الزبير ابن فضل الله‎, Rabiḥ az-Zubayr ibn Faḍl Allāh; 1845 – 22. huhtikuuta 1900) oli Sudanista kotoisin ollut sotapäällikkö, joka vaikutti etenkin Keski-Afrikassa ja Ylä-Niilillä hyökäten alueen valtioiden maille ja orjuuttaen alueiden asukkaita. Hän sai surmansa taistelussa ranskalaisia vastaan huhtikuussa 1900. Rabihia pidetään Afrikassa vaihtelevasti sankarina tai hirmuhallitsijana. Tšadissa hänestä käytetään nimeä Le Maudit eli mokoma ja ranskan kielessä Rabah.
Elämä > Varhaisvaiheet

Rabih syntyi vuonna 1845 nykyisen Sudanin alueella Khartumissa huonomaineisessa Salamat al-Bashan kaupunginosassa. Etniseltä taustaltaan hän oli hamaji. Rabih liittyi orjakauppias Zubayr Pasha Rahma Mansurin joukkoihin Bahr al-Ghazalissa ja saavutti mainetta sotataidoillaan ja organisaatiokykyjensä avulla. Hän johti Zubayrin yksityisarmeijaa Darfuriin suuntautuneella sotaretkellä vuodesta 1874 vuoteen 1879, jolloin egyptiläiset vangitsivat Zubayrin, koska tämä oli aloittanut kapinan Egyptiä vastaan vuonna 1878.
Rabih tuki aluksi Zubayria, mutta tämän jouduttua vangituksi hän otti kokonaan komentoonsa Zubayrin jäljelle jääneet joukot ja aseisti nämä kivääreillä, musketeilla ja muutamalla tykillä. Rabih hyökkäsi azandejen alueelle ja perusti sinne johtamansa sulttaanikunnan vuonna 1880. Lännessä hän hyökkäsi Wadain valtion alueelle ja valtasi Dar Kutin ja Dar Rungan vuonna 1883. Hän myi valloitettujen alueiden asukkaita orjiksi ja otti orjia myös omiin sotajoukkoihinsa. Myöhemmin Rabihin joukot kärsivät tappion taistelussa Wadain joukoille, ja vuonna 1884 hän luopui azandejen maiden sulttaanikunnastaan joutuessaan pakenemaan egyptiläisiä joukkoja.
Vuonna 1892 Rabihin johtamat 20 000 soturia valtasivat rikkaan Bagirmin alueen. Edellisenä vuonna yksi hänen sotilaskomentajistaan, Muhammad al-Sanusi, oli surmannut ranskalaisen Paul Crampelin johtaman retkikunnan. Välttääkseen uudet yhteenotot ranskalaisten kanssa hän lähti pohjoiseen ja valtasi vuosina 1894–1896 Bornun valtion. Sotaretken alussa hän ei kohdannut juurikaan vastarintaa, mutta sitä kohdattuaan maan pääkaupunki Kukassa hän ryösti kaupungin. Hänestä tuli maan sulttaani ja hallitsi Dikwan kaupungista käsin. Bornun sulttaanina hän jäi viimein aloilleen, vaikkakin laajensi alueitaan länteen Kanon emiraattiin ja Sokoton kalifaattiin. Ilman ranskalaisten myöhempää väliintuloa hän olisi saattanut vallata ne kokonaan.
Elämä > Sota ranskalaisia vastaan

Ranskalaiset olivat yhteydessä Rabihiin vuoden 1893 jälkeen vasta vuonna 1896, jolloin Émile Gentilin johtama retkikunta oli matkalla Tšadjärvelle, jota ympäröiviä alueita Rabih hallitsi. Keski-Afrikassa oli alkanut liikkua myös brittiläisiä ja saksalaisia retkikuntia, joiden takia ranskalaiset lähettivät myöhemmin vielä muita retkikuntia alueelle. Rabih soti tuolloin fulbeja vastaan, mutta kuultuaan ranskalaisten tulosta hän keskeytti taistelut, ja siirtyi etelään..
Vuonna 1899 Rabihin miehet joutuivat yhteenottoihin ranskalaisten kanssa ja murskasivat saman vuoden heinäkuussa Gentilin johtamien joukkojen etujoukot. Tämä ei kuitenkaan saanut ranskalaisia perääntymään lopullisesti. He yhdistivät voimansa ja aiheuttivat lokakuussa raskaat tappiot Rabihille, joka joutui pakenemaan koilliseen kohti Wadaita.
Seuraavan vuoden alussa Rabih kokosi uuden armeijan tarkoituksenaan iskeä takaisin. Tätä seurannut taistelu käytiin  24. helmikuuta 1900, jolloin  ranskalaiset valtasivat majuri François Lamyn johdolla Rabihin tukikohdan Koussérin, jonne Gentil asettui myöhemmin johtamaan aluetta virkamiehenä. Gentil määräsi Lamyn tuhoamaan Rabihin, ja osapuolten välillä käytiin yhteenotto 22. huhtikuuta vuonna 1900. Lamyn joukot hyökkäsivät tuolloin Rabihia vastaan Lakhtassa vähän matkan päässä Koussérista. Ranskalaiset joukot voittivat ja surmasivat Rabihin. Hänen irti leikattu päänsä tuotiin kepin nokassa näytteille Koussériin. Rābiḥin kuoleman jälkeen ranskalaiset surmasivat taisteluissa vielä hänen kolme poikaansa. Rabihin kukistuminen merkitsi ranskalaisille sitä, että he olivat nyt turvanneet molemmat Tšadjärven rannat oman valtansa alle.
Rābiḥin joukoilta vallattuja lippuja Kusserissa käydyn taistelun jälkeen.
Piirros valokuvasta, jossa kuvattuna oli Rabihin irtileikattu pää ranskalaisen alkuasukassotilaan seipään nokassa.
Turri – koiraa kerrakseen

| Turri – koiraa kerrakseen> Digby, the Biggest Dog in the World |
| --- | --- |

Ohjaaja:  Joseph McGrath
Käsikirjoittaja:  Charles Isaacs
Perustuu:  Ted Keyn romaani The Biggest Dog in the World (1960)
Tuottaja:  Walter Shenson
Säveltäjä:  Edwin Astley
Kuvaaja:  Harry Waxman
Leikkaaja:  Jim Connock
Pääosat:   Jim Dale  Angela Douglas  Spike Milligan 
Valmistustiedot
Valmistusmaa:  Iso-Britannia
Tuotantoyhtiö:  Walter Shenson Films
Levittäjä:   20th Century-Fox  Cinerama Releasing Corporation 
Ensi-ilta:  1973
Kesto:  88 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Turri – koiraa kerrakseen (engl. Digby, the Biggest Dog in the World) on vuonna 1973 valmistunut brittiläinen lasten fantasiaseikkailukomedia, jonka pääosassa on Jim Dale ja jonka ohjasi Joseph McGrath.
Elokuva perustuu Ted Keyn vuoden 1960 romaaniin The Biggest Dog in the World. Elokuvassa esiintyvä koira oli vanhaenglanninlammaskoira Fernville Lord Digby.
Juoni

Vihannesten koon kasvattamiseen tarkoitettu kemikaali annetaan vahingossa Billyn lammaskoira Turrille ja se kasvaa jättimäisiin mittasuhteisiin. Turri varastetaan ja myydään sirkukseen. Turri karkaa sirkuksesta aiheuttaen tuhoa, ja armeijaa pyydetään tuhoamaan se, mutta Billy antaa vastalääkkeen ajoissa ja Turri muuttuu taas normaaliksi.
Aiheesta muualla

Digby, the Biggest Dog in the World youtube.com
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Digby, the Biggest Dog in the World
Käännös suomeksi
Seikkailupeli

Alustat
kolikkopeli
pelikonsoli
käsikonsoli
mobiilipeli
tietokonepeli
verkkopeli
Lajityypit
kasuaalipeli
roolipeli
seikkailu
toiminta
toimintaseikkailu
simulaatio
strategia
urheilu
Historia
kolikkopelien kulta-aika
vuoden 1983 videopelilama
Atarin videopelihautajaiset
Aiheet
videopelien vaikutustutkimus
videopelikulttuuri
videopelikeräily
videopelien säilöminen
videopelilokalisointi
videopelimusiikki
videopeliteollisuus
elektroninen urheilu
Lisää aiheita
Videopelien teemasivuilla
Seikkailupeleillä viitataan videopeleihin, joissa tarina, ongelmien pohdinta, hahmot ja usein myös tekstimateriaali ovat keskeisessä asemassa (erotuksena esimerkiksi toimintapeleihin).
Seikkailupeleissä pelaaja ohjaa pelin päähenkilöä, jonka tehtävänä on yleensä ratkoa erilaisia ongelmia ja puhua juonen kannalta tärkeille hahmoille juonen eteenpäin viemiseksi. Monet seikkailupelit on tarkoitettu interaktiivisiksi elokuviksi. Pelien teemat vaihtelevat vakavasta ja synkästä huumoriin.
Pelityypit

Vaikka seikkailupeleille ei löydy selkeitä alalajeja, yleinen tapa luokitella on pelin tyylin ja käyttöliittymän mukaan:
Tekstiin pohjautuvat
Graafiset seikkailupelit
Roolipelivaikutteiset
Pulmapohjaiset, kuten Myst
Visual novelit
Muut
Historia > Tekstiseikkailut

1970-luvulla kehitetty Colossal Cave Adventure vaikutti lajityyppiin: peliä pelattiin lukemalla tekstiä ja syöttämällä yksinkertaisia komentoja. Tekstiseikkailuja kutsutaan myös interaktiiviseksi fiktioksi.
Tekstiseikkailupelit olivat yleisiä kotitietokoneiden alkuaikoina 1980-luvun alussa. Tekstiseikkailupeleissä pelaajaa ohjaillaan kirjoittamalla komentoja ja tapahtumat sekä paikat esitetään kirjallisena kuvailuna. Tekstiä voi olla tukemassa liikkumattomia kuvia tai musiikkia. Tekstiseikkailut olivat graafisten seikkailupelien edeltäjiä. Vaikka suuri tekstimäärä vaatikin paljon tallennustilaa, tekstipohjaisen pelin vaatimukset tietokoneelta ovat pienet ja niitä saattoi pelata vaikka tietokone ei olisi tukenut lainkaan tietokonegrafiikkaa. Aluksi pelit olivat puhtaasti tekstipohjaisia, mutta myöhemmin niihin alkoi tulla liikkumattomia kuvia mielikuvituksen tueksi.
1980-luvulla tunnettu tekstiseikkailupelien julkaisija oli yhdysvaltalainen Infocom, jonka nimikkeisiin kuuluvat muiden muassa fantasiamaailmaan sijoittuva Zork-sarja ja Douglas Adamsin kirjaan perustuva Hitchhiker’s Guide to the Galaxy.  Uusia tekstiseikkailupelejä laaditaan nykyisinkin harrastuspohjalta.
Eräät tekstiseikkailut kuten The Hobbit sisälsivät joitakin havainnekuvia pelimaailmasta, jotka sai erikseen näkyville, mutta suurin osa pelimaailmasta oli edelleen tekstipohjaisina kuvauksina.
Historia > Graafiset seikkailupelit ja kultakausi

Sierra On-Line oli ensimmäinen pelitalo, joka ryhtyi tuottamaan graafisia seikkailupelejä, joissa pelihahmoa liikuteltiin videopelityyppisesti ja monimutkaisemmat pelikomennot annettiin tekstisyötteellä. Yrityksen pelistä Mystery House vuonna 1980 tuli myyntimenestys. Sierra loi monta menestynyttä seikkailupelisarjaa, joihin lukeutuvat muun muassa Leisure Suit Larry, King’s Quest ja Space Quest. Myöhemmin graafisissa seikkailupeleissä luovuttiin komentojen kirjoittamisesta kokonaan ja tekstikursorin tilalle tuli muutama hiirellä valittava komento.
Sierran peleille ominaista oli, että pelaajahahmo kuoli usein ja yllättävien virhevalintojen seurauksena (etenkin Space Quest -sarja on tästä tunnettu). Pelaaja kuitenkin pystyi tallentamaan pelin milloin tahansa. LucasArtsin peleissä Maniac Mansionin jälkeen pelihahmon kuoleminen oli hyvin harvinaista tai sitä ei tapahtunut lainkaan. Pelikomentojen syöttäminen muuttui interaktiivisien objektien ja valikoiden klikkaamiseen tekstisyötteen sijaan. Hiirellä ohjattu seikkailupeli synnytti point&click -käsitteen.
Pitkän aikaa animaatio oli hyvin suppeaa. Esimerkiksi hahmot eivät liikuttaneet käsiään muuten kuin korkeintaan kävelyn tahdissa. Myöhemmissä peleissä animaatio vaikutti huomattavasti realistisemmalta ja hahmot animoitiin kuten tapahtumat edellyttivät. Seikkailupelien kulta-aikana pidetään 1990-luvun alkua, jolloin Sierran julkaisujen lisäksi suosittuja olivat LucasArtsin SCUMM-pohjaiset seikkailupelit.
Historia > Ensimmäisen persoonan seikkailupelit

1990-luvulla alettiin kehittää myös ensimmäisestä persoonasta kuvattuja seikkailupelejä. Vuonna 1993 ilmestyi Cyan Worldsin kehittämä Myst. Peli oli tienraivaaja käyttäen 3D-renderöityä grafiikkaa ja CD-ROM-tekniikkaa. Tavallisesta poiketen Myst kuvattiin pelihahmon näkökulmasta ensimmäisestä persoonasta. Peli oli myyntimenestys ja piti myydyimmän tietokonepelin ennätystä vuoteen 2000, jolloin The Simsin myynti ohitti sen. Myst myi yli kuusi miljoonaa kappaletta. Mystille kehitettiin myös jatko-osat Riven ja Myst III: Exile, mutta Exile lasketaan tietokoneroolipeliksi.
Historia > Laskukausi ja nykypäivä

Seikkailupelien suosio alkoi laskea huomattavasti 1990-luvun puoliväliin tultaessa. Useat julkaisut, kuten Grim Fandango, The Longest Journey, Escape from Monkey Island ja Broken Sword 3, menestyivät kuitenkin kaupallisesti hyvin.
Harva uusi seikkailupeli on menestynyt hyvin. Tämän on oletettu johtuvan siitä, että keskivertopelaajat ovat tottuneet enemmän konsoli- ja ensimmäisen persoonan ammuntapeleihin kuin ”perinteisiin” videopeleihin.
Vaikka seikkailupelit eivät enää kuulu pelaamisen valtavirtaan, kaupallisiakin seikkailupelejä julkaistaan yhä. Graafisia seikkailupelejä tehdään nykyisin myös harrastajavoimin etenkin Adventure Game Studio -ohjelman avulla. Näihin kuuluvat muun muassa graafisesti päivitetyt versiot seikkailupeliklassikoista ja niiden epäviralliset jatko-osat.
Vuonna 2001 Japanissa julkaistu Phoenix Wright: Ace Attorney Game Boy Advancelle arvioidaan aloittaneen uuden kauden graafisille seikkailupeleille. Vaikka kyseessä ei ole suoranaisesti seikkailupeli klassisessa merkityksessä se kuitenkin rakentuu lajityypin ideoille.